Narodna skupština
20180608

Ja ne znam zašto vama smeta i ovo malo učešća. Niti sam šta rekla loše, niti čak ni kritički. Dakle, dobro je da se u okviru amandmana na Zakon o ugovorima na daljinu razgovara o elektronskoj upravi, da se razgovara o elektronskom potpisu, da se razgovara o podsticajima koje i ova Skupština, koje i Vlada, a pogotovo Narodna banka, o tome ne treba ni govoriti, treba da učine da bi to postalo više svakodnevnica u Srbiji, nego što je sada, pogotovo što je ovde nas dovoljno koji znamo da su se pre osam ili 10 godina većinom smejali kada smo spominjali potrebu digitalizacije informacionih tehnologija ministarstvo za to i sl. Dakle, ovo je podrška, uz jednu jedinu ilustraciju o nabavci „Dina“ kartice za tri miliona štediša. Samo vam to govorim, ništa više, a to da li ćete prebrojavati poslanike, da li smatramo da treba da se broje, znate šta, to sve piše u Poslovniku i bilo bi dobro da se uzdržimo od toga da, zloupotrebom Poslovnika, jedni druge omalovažavamo. Ja neću nikad, a vama je na volju. Hvala.